Първата конституция е приета официално на 28 февруари 1992 г. под името „Конституция на Сръбската Република на Босна и Херцеговина“ ("Устав Српске Републике Босне и Херцеговине / Ustav Srpske Republike Bosne i Hercegovine"). Въведена е по време на периода на войната в Босна и Херцеговина и след подписването на Дейтънското споразумение променяна многократно, за да отговаря на споразумението и да не е в конфликт с конституционния съд на Босна и Херцеговина.